## CSENGŐD KÖZSÉG POLGÁRMESTERE

## ELŐTERJESZTÉS

**(a Képviselő-testület 2020. október 26-ai ülésére)**

**TÁRGY: A VP6-7.2.1-7.4.1.3-17. azonosítószámú A hELYI TERMÉKÉRTÉKESÍTÉST SZOLGÁLÓ PIACOK INFRASTRUKTÚRÁLIS fejlesztése, közétkeztetés fejlesztése” című PÁLYÁZATtól való elállás**

# Csengőd Község Önkormányzatának a VP6-7.2.1-7.4.1.3-17. ,,Helyi termékértékesítést szolgáló piacok infrastrukturális fejlesztése, közétkeztetés fejlesztése” című 2017.07.03-n benyújtott pályázatát az Irányító Hatóság 2019. augusztus 30-ai keltezésű támogatói döntése alapján 46.583.637.- Ft támogatásban részesítette.

A pályázat 90% intenzitású, tehát az önerő 7.020.830-, Ft, a projekt teljes költsége a támogatói okirat alapján 53.604.467- Ft.

Az Önkormányzat kivitelezői költségbecslést készíttetett 2020. októberben, amely már 57.987.619 Ft +Áfa, azaz bruttó 73.644.276 Ft értékben határozta meg a beruházási költséget.

Az önkormányzatnak több, mint 27.000.000-, Ft saját forrást kellene biztosítani a piac pályázathoz. A kapott támogatáshoz viszonyított aránytalanul magas költség vállalása az önkormányzatnak jelentős finanszírozási nehézséget okozna, ezért javaslom, hogy Csengőd Község Önkormányzata álljon el VP6-7.2.1-7.4.1.3-17. ,,Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázattól.

**A projekt vonatkozásában eddig felmerült költségek:**

|  |  |
| --- | --- |
| Tevékenység | Költsége (bruttó-Ft.) |
| Eddig a pályázati összegből ráfordított költség | 0.- Ft |
| Tervezői díj (építési engedélyezési terv és építész fejezet) |  497.000.- Ft |
| Tervezői díj (építési engedélyezési terv és szakági fejezet) |  501.650.- Ft |
| Fenntarthatósági és üzemeltetési terv elkészítése |  499.999.- Ft |
| **Összesen:** | **1.498.649.- Ft** |

A fentiekre tekintettel az Önkormányzat a VP6-7.2.1-7.4.1.3-17. ,,Helyi termékértékesítést szolgáló piacok infrastrukturális fejlesztése, közétkeztetés fejlesztése” azonosítószámú a pályázathoz kapcsolódó építési beruházás értékére a közbeszerzési eljárás alapján kötelezettséget - önhibáján kívül - vállalni nem tud.

Az ÁSZF rögzíti, hogy a Szerződést felmondani nem lehet.

Az ÁSZF 14.2 pontja szerint a Szerződés a teljesítést (beleértve az ellenőrzéstűrési, valamint a dokumentummegőrzési kötelezettséget is) megelőzően csak

* vis maior,
* lehetetlenülés,
* a Támogató vagy a Kedvezményezett általi, a Szerződésben meghatározott esetekben és módon történő elállás,
* közös megegyezéssel történő felbontás, vagy
* a bíróság határozata alapján szűnik meg

Az ÁSZF 13. pontja értelmében a Kedvezményezett elállhat a Szerződéstől, ha annak teljesítésére a szerződéskötést követően, neki fel nem róható okból beállott körülmény folytán nem képes. Az elállást indokolni kell, különösen abban az esetben, amikoraz elállási nyilatkozatot folyamatban lévő kifizetési/előleg igénylési eljárás során nyújtja be a Kedvezményezett.

A Támogató az elállási nyilatkozatot formai és tartalmi szempontból megvizsgálja, és értesíti a Kedvezményezettet annak tudomásul vételéről. A Szerződés ilyen esetben, annak megkötésére visszamenő hatállyal megszűnik, és a Kedvezményezettköteles az addig folyósított támogatás összegétaz elállásban közölt határidőben visszafizetni. Késedelem esetén a visszakövetelt összeget a visszafizetési felszólításban előírt fizetési határidő leteltét követő naptól a visszafizetés vagy levonás között eltelt időszakra számítva a Ptk. 6:48. § szerinti kamat is terheli.

Visszafizetési kötelezettség keletkezése esetén a folyósított, illetve kifizetett támogatás és támogatási előleg alatt a folyósításkor a 272/2014. (XI.5.) Korm. rendelet 79. § (2b) bekezdésében foglaltak szerint visszatartott tartozással növelt támogatási összeget kell visszakövetelni, illetve visszafizetni

Az Önkormányzat VP6-7.2.1-7.4.1.3-17. ,,Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázathoz kapcsolódó építési beruházást az aránytalanul magas költségére tekintettel nem kívánja megvalósítani, erre tekintettel az ÁSZF 13. pontban foglaltak alapján a Támogatási szerződéstől eláll.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**C s e n g ő d, 2020. október 22.**

**Pivarcsi Csaba sk.**

 **polgármester**

### HATÁROZAT-JAVASLAT

**Csengőd Község Önkormányzatának Képviselő-testülete**

1. kijelenti, hogy a VP6-7.2.1-7.4.1.3-17. ,,Helyi termékértékesítést szolgáló piacok infrastrukturális fejlesztése, közétkeztetés fejlesztése” című pályázathoz (továbbiakban: pályázat) kapcsolódó építési beruházást az aránytalanul magas költségére tekintettel önhibáján kívül nem tudja megvalósítani.
2. a Vidékfejlesztési Program Általános Szerződési Feltételek keretében a szerződés megszűnése 13. pontja alapján a 3019748664 iratazonosítószámú támogatói okiratban, illetve mellékleteiben meghatározottaktól eláll
3. kijelenti, hogy a pályázattal összefüggő, annak megvalósulását célzó szerződéseket meg kell szüntetni.
4. felhatalmazza a Polgármestert
	1. a határozatban foglaltak figyelembevételével a 2020. évi költségvetés módosításának benyújtására
	2. - a 2-3. pontban foglaltak teljesítése érdekében – a szükséges nyilatkozatok, jognyilatkozatok, valamint intézkedések megtételére.

Felelős: polgármester

Határidő: folyamatos

Értesülnek: polgármester

 jegyző

 Bács-Kiskun Megyei Fejlesztési Ügynökség

 Magyar Államkincstár Bács-Kiskun Megyei Igazgatósága

 Érintettek

 Pénzügyi ügyintéző III.